মাশরাফির মধ্যস্থতায় ডি ভিলিয়ার্স থেকে টিপস নিলেন তামিম
বিপিএল খেলতে এখন বাংলাদেশে দক্ষিণ আফ্রিকার বিধ্বংসী এবং ক্রিকেট ইতিহাসের অন্যতম সেরা ব্যাটসম্যান এবি ডি ভিলিয়ার্স। ব্যাটিং নিয়ে তার সঙ্গে আলাদা করে আলোচনা করেছেন বাংলাদেশ ক্রিকেটের ব্যাটিং স্তম্ভ তামিম ইকবাল। টাইগারদের জাতীয় ওয়ানডে দল ও রংপুর রাইডার্সের অধিনায়ক মাশরাফি বিন মুর্তজার মধ্যস্থতায় প্রোটিয়া কিংবদন্তি ব্যাটারের কাছ থেকে টিপস নিয়েছেন তিনি।







টিপস নিতে গেলে তামিমকে ডি ভিলিয়ার্স বলেন, তোমার খেলা আমি দেখেছি। একদম নিখুঁত ব্যাটিং কর। তুমি আবার আমার সঙ্গে কী কথা বলবে? তুমি তো আমার চেয়েও ভালো ব্যাটসম্যান। গেল কয়েক বছরের পরিসংখ্যান কিন্তু তা-ই বলে।




কেবল তামিমকে একটিই পরামর্শ দিয়েছেন ডি ভিলিয়ার্স। তা হলো ব্যাটিংয়ের সময় স্নায়ুরচাপ প্রকাশ না করা। বোলারদের তা বুঝতে না দেয়া।  
আর ১০ জন ব্যাটসম্যানের মতো ডি ভিলিয়ার্সও নতুন ব্যাটসম্যান হিসেবে ক্রিজে গেলে নড়বড়ে অবস্থায় থাকেন। তবে সেটা বোলারকে টের পেতে দেন না। একই পথ অনুসরণ করতে বলেছেন তামিমকেও।
মাশরাফির ভাষ্য, ডি ভিলিয়ার্স তামিমকে বলেছে, তুমি উইকেটে মানসিকভাবে শক্ত থাকবে। প্রথমে ক্রিজে আমিও আর সবার মতো নার্ভাস থাকি। তবে বোলারের সামনে তা প্রকাশ করি না। নিজেকে শক্ত রাখতে হবে। নার্ভাসনেস যেন কোনোভাবেই কাজ না করে। বেশি চিন্তা না করে মানসিকভাবে দৃঢ় থেকে নিজের খেলাটা খেলতে হবে।
আন্তর্জাতিক স্বীকৃত ব্যাটসম্যান হওয়ার পরও তামিমের শেখার আগ্রহে মহাখুশি মাশরাফি। তার বিশ্বাস, স্কিল না হলেও মানসিক দিক দিয়ে ডি ভিলিয়ার্সের মতো সুপারস্টারদের কাছ থেকে বাংলাদেশিদের শেখার অনেক কিছু আছে।

বিপিএল খেলতে এখন বাংলাদেশে দক্ষিণ আফ্রিকার বিধ্বংসী এবং ক্রিকেট ইতিহাসের অন্যতম সেরা ব্যাটসম্যান এবি ডি ভিলিয়ার্স। ব্যাটিং নিয়ে তার সঙ্গে আলাদা করে আলোচনা করেছেন বাংলাদেশ ক্রিকেটের ব্যাটিং স্তম্ভ তামিম ইকবাল। টাইগারদের জাতীয় ওয়ানডে দল ও রংপুর রাইডার্সের অধিনায়ক মাশরাফি বিন মুর্তজার মধ্যস্থতায় প্রোটিয়া কিংবদন্তি ব্যাটারের কাছ থেকে টিপস নিয়েছেন তিনি।